[bookmark: _Ref17716467]Projektni zadatak: UTVRĐIVANJE STANJA KONSTRUKCIJE ZAPADNE TRIBINE STADIONA GRADSKI VRT OSIJEK
OSNOVNI PODACI 
Na mjestu perivoja, po kojem prostor i nosi ime Gradski vrt, izgrađeno je 1958. nogometno igralište, koje je s vremenom postalo stadionom potkovastog oblika i kapaciteta 15.000 gledatelja. Svoj današnji oblik stadion je počeo dobivati 1977. godine. Izgrađena je samo jedna (zapadna) tribina, i u takvom je obliku i stanju stadion otvoren 1979. Novo uređivanje obavljeno je 2005., napravljena je rekonstrukcija donje zapadne tribine u sklopu koje su ispod zapadne tribine postavljene VIP prostorije, uređena je loža čime je dodano oko 1.000 novih mjesta, prilagođena su mjesta za osobe s invaliditetom te je obnovljena atletska staza. Izgradnja novog nogometnog stadiona na području Pampasa završena je 2023., a stadion Gradski vrt imati će nove namjene. U tu svrhu potrebno je utvrditi stanja konstrukcije zapadne tribine stadiona Gradski vrt Osijek (k.č.br.6236/1 k.o. Osijek). 
PREDMET NABAVE
Opće smjernice za izradu dokumentacije
Izvršitelj je dužan pridržavati se sve pripadajuće zakonske regulative i opće prihvaćenih standarda.
Predmet nabave su istražni radovi radi utvrđivanja stanja konstrukcije zapadne tribine stadiona Gradski vrt Osijek (k.č.br.6236/1 k.o. Osijek), uz izradu pripadajućeg izvještaja o ispitivanju u skladu sa slijedećim propisima:
	1) Zakon o gradnji (NN 153/13, 20/17, 39/19, 125/19),
	2) Tehnički propis za građevinske konstrukcije (NN 17/17).
Potrebno je izvesti istražne radove:

1. Vizualni pregled
2. Laboratorijsko ispitivanje materijala - razorno - beton:
Određivanje tlačne čvrstoće ugrađenog betona - metoda vađenja valjaka,
3. Terenska ispitivanja - nerazorna: Ispitivanje indeksa sklerometra;
4. Izrada Izvještaja o istražnim radovima

OBLIK ZAVRŠNIH DOKUMENATA
Sva dokumentacija iz predmeta nabave se mora izraditi u skladu s propisima Republike Hrvatske za to područje, te se sastojati od tekstualnog i grafičkog dijela.
SASTANCI
Izvršitelj je dužan prisustvovati o svom trošku na svim radnim sastancima koji će se održavati tijekom provedbe ovog Ugovora, a na koje će ga pozvati Naručitelj, te po potrebi prezentirati svoj rad i izvršene usluge, usmeno i pisano, digitalno i otisnuto na papiru.
POSTUPAK ODOBRAVANJA ISPORUČENE DOKUMENTACIJE
Izvršitelj je dužan svu dokumentaciju izraditi na hrvatskom jeziku.
Naručitelj će po zaprimanju isporučene dokumentacije pregledati dokumentaciju i vratiti na eventualnu doradu ukoliko utvrdi nedostatke, sve o trošku Izvršitelja.
CIJENA IZRADE PROJEKTNE DOKUMENTACIJE I DINAMIKA PLAĆANJA
Izvršitelj je obavezan prije podnošenja ponude o svom trošku detaljno sagledati i svojom ponuđenom cijenom obuhvatiti sve potrebne radove bez obzira da li su isti posebno naglašeni u projektnom zadatku ili nisu. Ponuđena i ugovorena cijena za istražne radove i izradu izvještaja mora uključivati sve troškove s tim u svezi i izvršitelj nema pravo ni na kakve naknadne troškove za izradu izvješća i provođenje upravnih postupaka.
Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade dokumentacije te ih implementirati i uskladiti u izrađenu dokumentaciju.
ROK IZRADE: 
U roku 30 dana od dana dostave ugovora/narudžbenice 

